پۆلیس
پارێزگای دیوانیە، ئمڕوو شەممە، خەوەردا لە دەسگیرکردن کابرایگ مۆبایل زیارەتچیەیل
چلەی ئیمام حسێن دزێد.
پۆلیس
لە بەیاننامەیگ رەسیە ئاژانس شەفەق نیوز وت: دویای رەسین زانیاری لەەو ک بڕیگ لە زیارەتچیەیل
چلەی ئیمام حسێن کەفنە وەر دزیکردن مۆبایلیان، پۆلیس کەفتە شوین ئەو کارە.
وتیش:
هیزیگ لە بنکەی پۆلیس سدیر توەنست کابرایگ خەڵک پارێزگای بەسرە لەبان ری حەمزە- سدیر
دەسگیر بکەێد، بڕیگ مۆبایل وەپی بویە، ک مەوقەی خەفتن زیارەتچیەیل لەناو حسێنیەیل مۆبایلیان
دزێد.
بەیاننامەگە
وتیش: شمارەیگ لەو مۆبایلەیلە دریانە دەس  خاوەنیان،
و داوا لەو زیارەتچیەیلە کرد ک لەلیان دزی کریاگە، سەردان بنکەی پۆلیس حەمزە شەرقی
بکەن.
